OpenLLM-France/wikimedia huggingface dataset:
# Johnius weberi

Johnius weberi és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 14 cm de longitud total.

## Hàbitat

És un peix de clima tropical i bentopelàgic.

## Distribució geogràfica

Es troba al Pacífic sud-occidental: golf de Tailàndia, Sumatra i Borneo.

## Observacions

És inofensiu per als humans.

## Referències

* ↑ Bloch M. E., 1793. Naturgeschichte der ausländischen Fische. Berlín. Naturg. Ausl. Fische v. 7. i-xiv + 1-144.
* ↑ BioLib (anglès)
* 1 2 3 4 FishBase (anglès)
* ↑ Sasaki, K., 2001. Sciaenidae. Croakers (drums). p.3117-3174. A: K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Volum 5. Bony fishes part 3 (Menidae to Pomacentridae). Roma, FAO. pp. 2791-3380.
* ↑ Kailola, P.J., 1987. The fishes of Papua New Guinea: a revised and annotated checklist. Vol. II Scorpaenidae to Callionymidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Trstené

Trstené és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1269.
# Rasclet de Forbes

El rasclet de Forbes (Rallicula forbesi) és una espècie d'ocell de la família dels sarotrúrids (Sarothruridae).

## Hàbitat i distribució

Hbita el sotabosc, a les muntanyes de Nova Guinea.

## Referències

* ↑ «Rasclet de Forbes». Cercaterm. TERMCAT, Centre de Terminologia. Rev. 20/11/2023(català)
# Clytocerus flavitarsis

Clytocerus flavitarsis és una espècie d'insecte dípter pertanyent a la família dels psicòdids que es troba a Àfrica: Tanzània.

## Referències

* ↑ Eaton, 1904. Ent. mon. Mag., 40, 59. Vol. 1, pàg. 773. «Enllaç».
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Quate, L. W., 1963. Review of G. Enderlein's Non-Holarctic Genera of Psychodidae and Description of a New Species (Diptera). Transactions of the Royal Entomological Society of London, 115: 181–196. «Enllaç».

## Enllaços externs

* ION (anglès)
# Xibam (desambiguació)

Xibam (desambiguació) és el nom dels següents llocs:
Nom de diversos indrets o poblacions del Iemen:
* Xibam a l'Hadramaut, la més important
* Xibam-Kawkaban
* Xibam-Sukhaym
* Xibam-Haraz
# Procés de Vinaròs

El Procés de Vinaròs va ser un procés polític de l'Esquerra Independentista dels Països Catalans, encetat a Vinaròs el 2 d'abril de 2000 amb l'objectiu de dotar-se de «les eines i les estructures imprescindibles per a l'assoliment de la independència política, la unitat nacional i la justícia social del poble català (de Salses a Guardamar i de Fraga fins a Maó)». Entre les organitzacions participants hi hagué Endavant, Moviment de Defensa de la Terra, Maulets, i diversos col·lectius i casals independentistes.
La iniciativa sorgeix primordialment per a organitzar la gran diversitat de grups d'ideologia afí, a vegades fins i tot enfrontats, en una mateixa estratègia comuna. Aquesta es plasmà el novembre de 2002 amb la creació de la Coordinadora de l'Esquerra Independentista. així com, l'Assemblea Popular Comarcal del Tarragonès, el desembre del mateix any. Com a conseqüència també d'aquest procés, van aparèixer Alerta Solidària i la Candidatura d'Unitat Popular, com a front antirepressiu i institucional de l'Esquerra Independentista, respectivament.

## Referències

* ↑ «El Procés de Vinaròs a Badalona». Vilaweb, 09-06-2002. [Consulta: 24 abril 2013].
* 1 2 «El Procés de Vinaròs acorda finalment crear la 'Coordinadora de l'Esquerra Independentista'». RacóCatalà.cat, 27-11-2002. [Consulta: 24 abril 2013].
* ↑ «La CUP va néixer un abril a Vinaròs». ElPuntvui.cat, 10-12-2012. [Consulta: 24 abril 2013].

## Enllaços externs

* Procés de Vinaròs a Marxists.org
# Origo gentis Langobardorum

Origo gentis Langobardorum (títol traduïble del llatí com "origen dels longobards") és un text breu del segle VII que descriu la història dels longobards des dels seus orígens llegendaris fins al segon regnat de Pertarito (o Bertarido, 672-688). Hi ha tres manuscrits, que contenen l'anomenat Leges Langobardorum i que es conserven a:
* Mòdena, Biblioteca Capitolara 0.1.2 (segle ix)
* Cava de' Tirreni, Arxiu de l'abadia de Cava 4, (inicis del segle ix)
* Madrid, Biblioteca Nacional 413, (inicis del segle xi)
La llegenda també es resumeix en la Historia Langobardorum de Pau el Diaca, que la qualifica com una "faula ridícula".

## Argument

En una illa del nord, la reina Gombara i els seus fills demanen ajuda a Odín perquè els defensi dels vàndals que exigeixen un tribut onerós. Ella i les altres dones de la tribu es col·loquen els cabells a la cara, simulant ser barbes, per poder unir-se en la batalla si s'escau. El déu en veure-les les anomena "llargues barbes", la corrupció d'aquest sintagma donaria peu al nom de longobards. Aquests van migrar per trobar noves terres on poder prosperar, fins a arribar a Itàlia. La crònica aleshores detalla les gestes dels diferents reis de la regió.

## Vegeu també

* Llombardia.

## Bibliografia

* Georg Waitz, MGH SS rerum Langobardicarum, Hannover 1878, 1-6.
* Caudio Azzara/Stefano Gasparri, Le leggi dei Longobardi, Storia memoria e diritto di un popolo germanico, Milano 1992, 2-7.
* Annalisa Bracciotti, Biblioteca di cultura romanobarbarica 2, Roma 1998, 105-119.
* Elisa Vergerio, Un possibile testimone dell'Origo Gentis Langobardorum alla Biblioteca Capitolare di Vercelli, in "Bollettino Storico Vercellese", 68 (2007), fasc. 1.
# Maçanet

«Maçanet» té aquests significats:
* Maçanet de Cabrenys, municipi de l'Alt Empordà.
* Maçanet de la Selva, municipi de la Selva.
* Estació de Maçanet-Massanes, estació de ferrocarril propietat d'adif al municipi de Maçanet de la Selva.
* SHUM Maçanet, club esportiu de Maçanet de la Selva dedicat la pràctica de l'hoquei patins.
# Trpín

Trpín és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1135.

## Referències

* 1 2 «Banskobystrický kraj (Slovakia): Towns and Municipalities in Districts - Population Statistics, Charts and Map». [Consulta: 28 gener 2024].
# Ribeira Alta

Ribeira Alta (crioll capverdià Rbera Alta) és una vila al nord de l'illa de Santo Antão a l'arxipèlag de Cap Verd. Està situada a una vall de muntanya a la costa nord, a 19 kilòmetres al nord-oest de Porto Novo.

## Vegeu també

* Llista de nuclis de població de Cap Verd
# Bailundo

Bailundo (fins 1975 Vila Teixeira da Silva) és un municipi de la província de Huambo. Té una extensió de 7.065 km² i 282.150 habitants segons el cens de 2014. Comprèn les comunes de Bailundo, Lunge, Luvemba, Bimbe i Hengue. Limita al nord amb els municipis de Waku-Kungo i Andulo, a l'est amb els municipis de Mungo, Cunhinga i Chinguar, al sud amb els municipis de Catchiungo, Tchicala Tcholohanga i Huambo, i a l'oest amb els municipis d'Ekunha, Londuimbale i Cassongue.

## História

A la regió de Bailundo se li va donar el nom del primer sobirà (katiavala) que, vingut del Nord (Kwanza-Sud), va fundar i governrt durant molts anys en el que va ser el més gran, més poderós i influent regne de la part central d'Angola. L' embala (Casa Gran), seu del Soma Inene (monarca) es va situar a Halavala (Muntanya), a la localitat avui anomenada Bailundo.
El Regne de Bailundo va ser atacat successivament per les tropes portugueses durant la segle xix, on els suzerans van resistir l'enfrontaments militar fins a l'any 1896, quan el jove capità Justino Teixeira da Silva transferit des de Bié, on també fou responsabilitzat de la mort prematura del capitão-mor Silva Porto, finalment derrotar el rei Numa II que acabava de succeir Ekwikwi II.
La vila va ser denominada Teixeira da Silva el 16 de juny de 1902 assolí la categoria de municipi. Després de la Guerra de la Independència d'Angola el 1975 va prendre el nom de Bailundo. Durant part de la Guerra Civil angolesa hi va estar instal·lada la caserna general del cap d'UNITA Jonas Savimbi.
El 19 de gener de 2008 un Beechcraft B200 Super King Air de Gira Globo Aeronáutica aproximant-se a l'aeroport de Huambo es va estavellar en una muntanya vora Bailundo, i hi moriren les 13 persones que hi anaven a bord.
E rei de Bailundo, Ekuikui IV, va morir el 13 de gener de 2012. Fu succeït pel rei Ekuikui V Armindo Francisco Kalupeteka.

## Referències

* ↑ Bailundo al cens d'Angola
* ↑ Historial do Reino do Bailundo a ANGOP
* ↑ Resistência aos portugueses no planalto central de Angola começou há 100 anos a voaportugues.com
* ↑ IRIN Update 377 for 18 Mar 98.3.18
* ↑ Accident report at Aviation Safety Network
* ↑ «MPs Pay Tribute to King Ekuikui IV». Angola Press Agency. AllAfrica.com, 22-01-2012 [Consulta: 20 gener 2012].
# Skerryvore

Skerryvore (del gaèlic escocès Sgeir Mhor, que significa "roca gran") és una remota illa localitzada en el grup de les Hèbrides Interiors, a Escòcia.
L'illa ocupa una superfície de 26 m² i la seva altitud màxima sobre el nivell del mar és de 3 metres.
Com Skerryvore també es coneix el far localitzat a la mateixa illa, construït amb algunes dificultats entre 1838 i 1844 per Alan Stevenson. Amb una altura de 48 m, es tracta del far més alt d'Escòcia.

## Referències

* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
* ↑ Northern Lighthouse Board. «Historia de Skerryvore» (en anglès), 2009. [Consulta: 15 desembre 2010].
* ↑ Northern Lighthouse Board. «Which is the tallest Scottish Lighthouse?» (en anglès), 2009. [Consulta: 15 desembre 2010].
# Jaume March (professor)

Jaume March (Pollença, 1955 - Palma, 7 de gener de 2019) va ser un professor i polític balear.
Fou director de l'IES Marratxí i va ser un dels impulsors de l'anomenada "Marea Verda", que va plantar cara al TIL de Bauzá. Va deixar el seu lloc a l'institut el 2015, on va treballar durant més de 30 anys, per ocupar un alt càrrec de lliure designació, com a cap de departament de Planificació de la Conselleria d'Educació i Universitat del govern balear presidit per Francina Armengol. March va agafar notorietat per la seva posició de director de l'Institut de Marratxí durant el govern de José Ramón Bauzá, combatent el polèmic TIL i defensant la llengua catalana a l'escola. Per aquest motiu March va patir represàlies, essent expedientat, juntament amb altres tres companys, i suspès de funcions del seu càrrec. La Conselleria d'Educació, amb Joana Maria Camps Bosch al capdavant, va obrir un expedient informatiu pel seu comportament durant la vaga educativa de 2013 per "conculcar el dret a l'educació", que va ser retirat en desembre de 2014. En un segon expedient, va tornar a ser suspès com a director de l'institut de Marratxí.
El 14 de desembre de 2018 va patir un accident de trànsit a Menorca, en què va perdre la vida la seva muller, Conxa Morlà, exgerent de les conegudes "Llibreria des Call" i "Llibreria del Grand Hotel". El vehicle del matrimoni va topar contra un camió. Morlà va morir a l'acte i March va ser ingressat a la Unitat de Cures Intensives (UCI) de l'Hospital Mateu Orfila de Menorca. Dies després, va ser traslladat a l'UCI de Son Espases. El matí del 7 de gener de 2019 va morir mentre estava ingressat a l'hospital de So n'Espases de Palma, a causa de les greus lesions sofertes en el sinistre.

## Referències

* 1 2 3 «S'ha mort Jaume March, l'ex-director de l'IES Marratxí que va plantar cara al TIL de Bauzá». VilaWeb, 07-11-2019 [Consulta: 7 gener 2019].
* ↑ «Mor Conxa Morlà i el seu marit, Jaume March, en estat greu». DBalears, 15-12-2018. Arxivat de l'original el 14 de gener 2019 [Consulta: 13 gener 2019].
* ↑ Ferragut, Mar «Fallece Jaume March, alto cargo de Educación y exdirector del IES Marratxí March sufrió un acccidente de tráfico el pasado 14 de diciembre, en el que falleció su mujer». Diario de Mallorca, 07-01-2019 [Consulta: 13 gener 2019].
* ↑ «Mor Jaume March, defensor del català, exdirector de l'IES Marratxí i alt càrrec d'Educació». DBalears, 07-01-2019. Arxivat de l'original el 14 de gener 2019 [Consulta: 13 gener 2019].
# Orontze

Orontze (en basc, cooficialment en castellà Oronz) és un municipi de Navarra, a la comarca de Roncal-Salazar, dins la merindad de Sangüesa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 53 | 56 | 60 | 57 | 57 | 57 | 53 | 55 | 55 | 56 | 52 |
| Fonts: Orontze i Institut d'Estadística de Navarra |||||||||||
# José Tomé Martínez

José Tomé Martínez, més conegut com a Chechu (Ferrol, 7 de maig de 1978) és un futbolista gallec, que ocupa plaça de migcampista.

## Carrera esportiva

Es va formar al planter del Reial Oviedo. Va arribar a debutar amb el primer equip a la campanya 95/96, tot jugant un partit en el qual va marcar un gol. Però, no va tenir continuïtat en el conjunt ovetenc.
Posteriorment, va militar en equips més modestos de Galícia, com el Betanzos.

## Enllaços externs

* Fitxa de Chechu
# Trstená na Ostrove

Trstená na Ostrove és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1250.
# Ribeira Funda (São Tomé i Príncipe)

Ribeira Funda és una localitat de São Tomé i Príncipe. Es troba al districte de Lembá, al nord-oest de l'illa de São Tomé. La seva població és de 244 (2008 est.). Es troba a la Carretera Nacional 1 (EN1) que comença a la capital São Tomé. Al nord-est hi ha el límit amb el districte de Lobata i al sud-est hi ha Neves.

## Evolució de la població

Població de Ribeira Funda (2001-2008) :
| 2001 | 2008 |
| 214 | 244 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Skepp som mötas

Skepp som mötas (en suec Reunió de vaixells) és una pel·lícula muda en blanc i negre sueca del 1916 dirigida per Victor Sjöström.

## Sinopsi

El mariner John Hall rescata un professor i la seva filla Ethel d'uns mariners borratxos. Resulta que John és un bon pintor aficionat. És convidat a casa del professor i Ethel l'anima a exposar els seus quadres. John deixa la professió de mariner, es casa amb Ethel i es converteix en artista a temps complet. Al cap d'uns anys, el matrimoni es trenca i en John es trasllada a l'estranger. Ara s'ha convertit en un artista molt reconegut. Quan en John agafa un vaixell de tornada a Suècia en una ocasió, xoca amb un petit veler a l'arxipèlag d'Estocolm i el timoner cau a l'aigua. Aquesta persona resulta ser Ethel. John la porta a la seva cabana i els dos es reuneixen.

## Repartiment

* Lili Bech - Ethel
* Egil Eide - John Hall
* Mathias Taube - Dr. Hiller
* August Warberg - Cramer

## Producció

La pel·lícula es va estrenar el 10 de gener de 1916 al cinema Cosmorama de Göteborg. La pel·lícula es va rodar a l'estudi de Svenska Biografteatern a Lidingö amb exteriors de l'arxipèlag d'Estocolm, Gamla stan i el corrent d'Estocolm per Henrik Jaenzon.

## Referències

* ↑ «Progressive Silent Film List: The Ships That Meet». Silent Era.

## Enllaços externs

* Skepp som mötas al Svensk Filmdatabas
# Festival Internacional de Dixieland de Tarragona

El Festival Internacional de Dixieland de Tarragona és un festival dedicat a la música jazz que se celebra anualment a Tarragona la setmana anterior a la de Pasqua. Va néixer el 1994.

## Referències

* ↑ Tarragó, Núria. «20 plans culturals per a deu dies de Setmana Santa». Diari ARA, 18-03-2016. [Consulta: 11 setembre 2022].
* ↑ «Festival Dixieland Jazz Tarragona 2021». BCNSWING, 2021. Arxivat de l'original el 11 de setembre 2022. [Consulta: 11 setembre 2022].

## Enllaços externs

* Web oficial del certamen
# Minna Keal

Minna Keal (22 de març de 1909 – 14 de novembre de 1999), nascuda amb el nom de Mina Nerenstein, va ser una compositora britànica. A part de les seves primeres creacions datades del seu període d'estudiant, no va tornar a la composició musical fins al final de la seva vida. Tenia 80 quan la música que va començar a compondre va ser interpretada als Proms de la BBC de 1989, un esdeveniment que va viure com una nova vida: "Sentia que estava arribant al final de la meva vida, però ara sento que tan sols n'és el començament. Sento com si visqués la meva vida a l'inrevés.."

## Biografia

Mina Nerenstein va néixer a l'East End de Londres. Era filla d'immigrants russos jueus provinents de Belarús i que tenien una botiga de llibres en llengua hebrea al carrer Petticoat Lane (Whitechapel). El seu pare va morir el 1926, i el 1928 va ser admesa a la Royal Academy of Music, on va estudiar composició amb William Alwyn. Entre les seves obres d'estudiant hi ha música de cambra que va interpretar a la mateixa Academy, a la Whitechapel Gallery i al People's Palace de Glasgow.
L'any 1929, a l'edat de 20, va abandonar els estudis de música, per ajudar la seva mare amb el negoci familiar. Es va casar amb Barnett Samuel, un assessor jurídic, amb qui tingué un fill, Raphael Samuel, qui esdevindria un important historiador marxista, i també va deixar el món de la música. Durant la dècada del 1930 va esdevenir un personatge molt implicat en la política d'esquerra al país i es va fer membre del Partit Comunista Britànic el 1939. En divorciar-se del seu primer marit durant la guerra, es va allistar per treballar a una fàbrica d'avions prop de Slough, una ciutat dormitori a l'oest de Londres. Allà hi va conèixer Bill Keal, amb qui es va casar el 1959.
A començaments de la dècada del 1970 el compositor Justin Connolly la va animar a tornar a la composició, i va atendre lliçons musicals amb ell. Va acabar String Quartet, op.1 el 1978 i el 1989 va ser interpretat. Wind Quintet, op. 2 va ser la seva segona obra en aquesta nova etapa, el 1980. Després d'anar a classes amb Oliver Knussen el 1982 va escriure una simfonia de quatre moviments que es va retransmetre en directe per la BBC el 1988 i als Proms el 1989. Va finalitzar la composició de Cantillationel 1988, que es va interpretar per primer cop el 1991. Entre 1988 i 1994 va estar escrivint un concert de violoncel, op. 5, que seria enregistrat més endavant per Alexander Baillie i l'Orquestra Simfònica Escocesa dirigida per Martyn Brabbins al segell NMC.

## Referències

* 1 2 3 4 Sophie Fuller. The Pandora guide to women composers: Britain and the United States 1629-present. Pandora, 1994, p. 163–5. ISBN 978-0-04-440897-0.
* ↑ The Guardian obituary 24 November 1999

## Vegeu també

* Llista alfabètica de compositores

## Enllaços externs

* Biografia a Musicweb
# Ona gravitatòria còsmica de fons

Una ona gravitatòria còsmica de fons (de l'anglès gravitational wave background o també GWB i stochastic background) és un possible objectiu experimental de detecció d'ona gravitatòria. La detecció d'un fons aquest tipus tindria un profund impacte en l'enteniment de la cosmologia dels principis de l'univers i la física d'alta energia. L'emissió de les ones gravitacionals de fonts astrofísiques poden crear un fons estocàstic d'ones gravitacionals. Per exemple, una estrella prou massiva en l'etapa final de la seva evolució es col·lapsarà per formar o bé un forat negre o una estrella de neutrons – en el ràpid col·lapse durant els moments finals d'un explosiu esdeveniment de supernova, que pot conduir a aquestes formacions, les ones gravitacionals teòricament poden ser llavors alliberades. A més, en estrelles de neutrons de ràpida rotació hi ha tota una classe d'inestabilitats impulsades per l'emissió d'ones gravitacionals.
Els esforços per detectar el fons d'ones gravitacionals estan en curs. L'11 de febrer de 2016, les col·laboracions LIGO i VIRGO van anunciar la primera detecció i observació de les ones gravitacionals, que va tenir lloc al setembre de 2015. En aquest cas particular, dos forats negres s'havien topat per produir ones gravitacionals detectables. Aquest és el primer pas per al descobriment de la GWB.

## Referències

* ↑ Ott, Christian D.; O'Connor, Evan P.; Gossan, Sarah E.; Abdikamalov, Ernazar; Gamma, Uschi C. T.; Drasco, Steve «Core-Collapse Supernovae, Neutrinos, and Gravitational Waves». Nuclear Physics B: Proceedings Supplement, 235, 2012, pàg. 381–387. arXiv: 1212.4250. Bibcode: 2013NuPhS.235..381O. DOI: 10.1016/j.nuclphysbps.2013.04.036.
* ↑ Fryer, Chris L.; New, Kimberly C. B. «Gravitational Waves from Gravitational Collapse». Living Reviews in Relativity, 6, 2003. DOI: 10.12942/lrr-2003-2.
* ↑ Abbott, B.P. [et al]. «Observation of Gravitational Waves from a Binary Black Hole Merger». Phys. Rev. Lett., 116, 2016, pàg. 061102. arXiv: 1602.03837. Bibcode: 2016PhRvL.116f1102A. DOI: 10.1103/PhysRevLett.116.061102. PMID: 26918975.
* ↑ Castelvecchi, Davide; Witze, Alexandra «Einstein's gravitational waves found at last». Nature News, 11-02-2016. DOI: 10.1038/nature.2016.19361 [Consulta: 11 febrer 2016].

## Enllaços externs

* Gravitational Wave Experiments and Early Universe Cosmology
# José Tomás

José Tomás Román Martín (Galapagar, Madrid, 20 d'agost de 1975), conegut com a José Tomás, és un torero espanyol.
És considerat un dels toreros més importants de finals del segle XX i començaments del segle xxi. L'any 2003 es va retirar sense donar cap explicació, però l'1 de març de 2007 anuncià la seva reaparació a La Monumental de Barcelona, causant una gran expectació.

## Referències

* ↑ ABC. ABC.es. «Noticias y Vídeos José Tomás».
* ↑ (2007) Cossío. Los Toros (Volumen 5: Historia) (pág.599), España: Espasa Calpe, S.A. (ISBN 978-84-670-2533-0).
* ↑ Vicente Ruiz y Lucas Pérez. El Mundo. «El diestro José Tomás reaparecerá en junio en la plaza de Barcelona», 1 de març de 2007.
* ↑ José Luis Vadillo. elmundo.es. «José Tomás arrasa en taquilla en Barcelona», 2 d'abril de 2007.

## Enllaços externs

* José Tomás a Portal Taurino Arxivat 2007-03-03 a Wayback Machine. (castellà)